open-index/open-wikipedia-markdown huggingface dataset:
Gajdoš (vrch v Malých Karpatoch)

**Gajdoš** () je vrch v pohorí Malé Karpaty. Leží nad obcou Kuchyňa, približne  severozápadne od Modry. 

## Poloha
Nachádza sa v strednej časti pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji, v okrese Malacky a na katastrálnom území obce Kuchyňa. Najbližšími sídlami sú západne ležiace obce Kuchyňa a Pernek, juhovýchodne časti miest Modra a Pezinok. Na vrchol nevedie značený chodník, Štefánikova magistrála vedie východným úbočím.

## Opis
Gajdoš je súčasťou hlavného hrebeňa medzi Čertovým kopcom a Vápennou. Západným smerom leží Mešťanková () a Vysoký Rajd (), severným smerom Vysoká () a Krkavý buk (), východne Starý kopec () a južne Modranská Baba (), Tri kopce () a Skalnatá (). Západné svahy odvodňuje potok Vývrat a riečka Malina do rieky Morava, východnú časť masívu Kamenný potok do Gidry v povodí Dudváhu. Vrch patrí do Chránenej krajinnej oblasti Malé Karpaty.

### Výhľady
Vrchol je porastený súvislým lesom, ktorý neumožňuje rozhľad. V okolí sa však nachádza niekoľko lokalít s nižšou vegetáciou, odkiaľ sú vidieť okolité vrchy Malých Karpát, no tiež Borská a Podunajská nížina a pri vhodných podmienkach aj Považský Inovec, Vtáčnik, Tribeč a juhozápadným smerom aj predhorie Álp.

## Prístup
Na vrchol nevedie značený chodník, Štefánikova magistrála v trase Cesty hrdinov SNP vedie východným úbočím.

* po  červeno značenej magistrále:
** od severu od obce Sološnica (rázc. Sološnická dolina) cez Panské uhliská
** od juhu z Pezinskej Baby cez Sedlo pod Javorinou a rázc. Čermák
* po  zelenej značke cez rázc. Čermák:
** od západu z obce Kuchyňa
** od juhovýchodu z Pezinka cez Veľkú homoľu
* po  žlto značenom chodníku:
** zo západu z obce Pernek cez Sedlo pod Javorinou
** od východu z Modry-Piesku cez rázc. Čermák

## Referencie

## Pozri aj
* Pezinské Karpaty
* Homoľské Karpaty
* Zoznam vrcholov v Malých Karpatoch

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Malacky
Kategória:Kuchyňa (okres Malacky)
Burlington (Ontário)

**Burlington** je mesto v kanadskej provincii Ontário.

## Poloha
Mesto sa nachádza na Ontárijskom jazere, 50 km na západ od Toronta.

## Dejiny
Prvým osadníkom bol Thayendanegea, známy aj ako Joseph Brant, mohawský náčelník. Ekonomika 19. storočia bola založená na vodnej doprave, na lode sa nakladalo drevo, obilie a vyťažené kamenie. Od roku 1954 funguje železničné spojenie. V 20. storočí je ekonomika orientovaná na agro produkty.

V roku 1873 bol založený ako „village“, pohltil predošlé usadlosti Port Nelson a Wellington Square. Od roku 1914 bol „town“ a od roku 1974 má štatút „city“.

## Demografia
V sčítaní obyvateľstva v roku 2021 malo mesto 186 948 obyvateľov. V sčítaní obyvateľstva v roku 2016 z 142 605 ľudí uvádza ako rodný jazyk angličtinu, 2 970 francúzštinu a 32 210 neoficiálne jazyky, z toho 5 jazyky pôvodných obyvateľov. 200 ľudí uvádza slovenčinu a 250 češtinu. 1 025 ľudí udalo ako etnický pôvod český a 845 slovenský.

## Doprava
Burlingtonom prechádzajú diaľnice Queen Elizabeth Way, 403 a 407 ETR.

## Turizmus
V meste sa nachádzajú Royal Botanical Gardens, zasahujúce aj do Hamiltonu.

## Galéria

Súbor:Spencer Smith Park in Burlington, Ontario.jpg|Spencer Smith Park
Súbor:02Street clocks in Burlington, Ontario, Canada.JPG|pouličné hodiny v Burlingtone
Súbor:Joseph Brant Memorial Hospital in Burlington, Ontario.jpg|Nemocnica Joseph Brant Memorial Hospital
Súbor:Burlington Art Centre F.JPG|Burlington Arts Centre
Súbor:Burlington Bay James N. Allan Skyway - Hamilton, Ontario, Canada.jpg|Burlington Bay James N. Allan Skyway je most čiastočne v Burlingtone
Súbor:Burlington Canal Lift Bridge A.JPG|Burlington Canal Lift Bridge
Súbor:Tea House at Hendrie Park (6618096669).jpg|Royal Botanical Gardens


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Ontáriu
Kategória:Sídla na Ontárijskom jazere
Bolívijské národné futbalové mužstvo

**Bolívijské národné futbalové mužstvo** reprezentuje Bolíviu na medzinárodných futbalových akciách, ako napríklad Majstrovstvá sveta alebo Copa America.

## História
Futbalový zväz bol založený v roku 1925. Medzi najväčšie úspechy tejto krajiny patrí víťazstvo na Copa America 1963 a druhé miesto na Copa America 1997. Bolívia sa trikrát predstavila na Majstrovstvách sveta. A to na MS 1930, MS 1950 a MS 1994. Na MS 1930 v konkurencii Juhoslávie (0:4) a Brazílie (0:4) skončili na poslednom mieste. Na MS 1950 skončili v konkurencii Uruguaja (0:8) taktiež v skupine a podobný výsledok zaznamenali na MS 1994. V konkurencii Nemecka (0:1), Južnej Kórey (0:0) a Španielska (1:3) získal jeden bod.

## Majstrovstvá sveta

## Copa America

## Referencie

## Externé odkazy
https://www.fbf.com.bo/

## Zdroje

Kategória:Futbal v Bolívii
Bolívia
Amid

**Amid** môže byť: 
* anorganická soľ amoniaku, pozri azanid
* aminoderivát oxokyseliny, pozri amid (funkčná skupina)
* funkčný derivát karboxylovej skupiny, pozri amid karboxylovej kyseliny

## Referencie
Smiths Falls

**Smiths Falls** je mesto v kanadskej provincii Ontário.

## Poloha
Mesto sa nachádza na rieke Rideau River, 60 km juhozápadne od Ottawy.

## Dejiny
Oblasť mesta získal major Thomas Smyth, meno získalo po ňom. Rozširovanie prišlo so stavbou kanálu Rideau Canal. V roku 1882 bol založený ako „town“.

## Demografia
V sčítaní obyvateľstva v roku 2016 z 8 610 sčítaných obyvateľov 8 035 uvádza ako rodný jazyk angličtinu, 260 francúzštinu a 250 neoficiálne jazyky, z toho nikto jazyky pôvodných obyvateľov. Nikto neuvádza slovenčinu a 10 češtinu. 15 ľudí udalo ako etnický pôvod český a 10 slovenský.

## Doprava
Mesto je križovatkou Canadian Pacific Railway. V Smiths Falls sa krížia provinčné cesty 15 a 43.

## Ekonomika
Hlavné ekonomické činnosti sú: strojárenstvo, elektrické prístroje, jedlo a nápoje a tlačiarenstvo.

## Galéria

Súbor:Smith's Falls Town Hall (26262994273).jpg|Verejná knižnica
Súbor:Poonamalie Lock on the Rideau Canal (26799555121).jpg|Plavebná komora na Rideau Canal
Súbor:Smiths Falls, Ontario - 17 Elmsley Street North - St Francis de Sales Church.jpg|Kostol St Francis de Sales Church
Súbor:Smiths Falls VIA station 26262991883.jpg|Železničná stanica Smiths Falls
Súbor:Diesel-electric Locomotive - 6591 (26261792554).jpg|Railway Museum of Eastern Ontario


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Ontáriu
Amid lítny

**Amid lítny** alebo **azanid lítny** (systematický názov) je anorganická zlúčenina, ktorej vzorec je LiNH2. Je to biela pevná látka s tetragonálnou kryštálovou štruktúrou. Amid lítny vzniká pôsobením kvapalného amoniaku na kovové lítium:

: 2 Li + 2 NH3 → 2 LiNH2 + H2

## Ďalšie lítne amidy
Konjugované zásady amínov sú známe ako amidy (systematicky azanidy). Amid lítny je teda jednou zo zlúčenín lítia s amínmi. Tieto látky majú všeobecne tvar Li2 a samotný amid lítny LiNH2 je ich materskou štruktúrou. Bežné lítne amidy zahŕňajú lítium-diizopropylamid (LDA), lítium-tetrametylpiperidín (LiTMP) a lítium-hexametyldisilazid (LiHMDS). Vznikajú reakciou kovového lítia s vhodným amínom:

: 2 Li + 2 R2NH → 2 LiNR2 + H2

Lítne amidy sú veľmi reaktívne zlúčeniny a sú to veľmi silné zásady.

### Príklady
LiTMP sa podarilo vykryštalizovať v podobe tetraméru. Lítny derivát bis(1-fenyletyl)amínu kryštalizuje ako trimér.

Takisto je možné získať zmiešané oligoméry kovových alkoxidov a amidov. Tie sú príbuzné superzásadám, ktoré sú tvorené  zmesou kovových alkoxidov a alkylov. Tieto cyklické oligoméry vznikajú, keď amidový dusík tvorí sigma väzbu s lítiom a voľný elektrónový pár dusíka sa viaže na iný kovový atóm.

Okrem toho sa ďalšie organolítne zlúčeniny (napríklad BuLi) vyskytujú v podobe agregovaných zlúčenín.

## Referencie

## Pozri aj
* Amid sodný
* Butyllítium

## Zdroj

Kategória:Amidy kovov
Kategória:Zlúčeniny lítia
Amid draselný

**Amid draselný** alebo **azanid draselný** (systematický názov) je anorganická zlúčenina, ktorej vzorec je KNH2. Tak ako ostatné amidy alkalických kovov, je to biela kryštalická látka, ktorá ľahko hydrolyzuje. Je to silná zásada.

## Výroba
Amid draselný vzniká reakciou amoniaku s draslíkom. Táto reakcia zvyčajne vyžaduje prítomnosť katalyzátoru.

## Štruktúra
Amid draselný bol charakterizovaný röntgenovou kryštalografiou v podobe bez rozpúšťadla i s jedným či dvoma molekulami amoniaku ako rozpúšťadla. V KNH2(NH3)2 je každý atóm draslíka viazaná na dva amido ligandy a štyri amino ligandy. Všetkých šesť ligandov tvorí mostík medzi dvoma susednými atómami draslíka. Výsledkom je reťazec hexakoordinovaných draselných iónov. Vzdialenosť K-NH2 je 2,7652(11) Å, zatiaľ čo vzdialenosti K-NH3 sú 2,9234(11) Å a 3,0698(11) Å.

## Referencie

## Zdroj

Kategória:Zlúčeniny draslíka
Kategória:Amidy kovov
Hrabovec (prítok Lakšárskeho potoka)

**Hrabovec** je potok v regióne Záhorie, v južnej časti územia obce Lakšárska Nová Ves v okrese Senica v Trnavskom kraji. Je ľavostranným prítokom Lakšárskeho potoka v povodí Rudavy; má dĺžku . Je vodným tokom V. rádu. Hydrologický identifikátor: 4-17-02-566. Geomorfologická kategorizácia: geomorfologický celok Borská nížina, geomorfologický podcelok Bor.

## Prameň
Pramení v nadmorskej výške  vo vinici *Jákovište* južne od intravilánu obce Lakšárska Nová Ves v okrese Senica, v geomorfologickom podcelku Bor v južnej časti územia obce. 
## Opis toku
Od prameňa tečie poľnohospodárskym extravilánom západným smerom, vteká do lesného extravilánu, ľavým brehom obmýva vinicu *Tehelňa*, pravým brehom obmýva les aj pole *Na slaništi*, ľavým brehom obmýva les *Mikláň*, v nadmorskej výške  vteká do vodnej nádrže, na ktorej severnom brehu je rekreačná osada pri neďalekom lese *V borievčí*, ľavým brehom obmýva les *Pri Studienskej ceste*, v nadmorskej výške  vteká do ďalšej vodnej nádrže, ľavým brehom obmýva les *Jasenácke*, stáča sa na severozápad, vteká do poľnohospodárskeho extravilánu, ľavým brehom obmýva les aj pole *Panské*, svojim ľavým brehom sa približuje na vzdialenosť 100 m k pomaly tečúcemu rovinatému potoku *Grgás*, ktorý preteká cez les *Medzi Hrabovcom*, pravým brehom obmýva rekreačný dom (bývalú horáreň) a zakrátko v nadmorskej výške  ústi do Lakšárskeho potoka ako jeho ľavostranný prítok. Lakšársky potok ďalej ústi do Rudavy. *Hrabovec* nemá prítok.

*Hrabovec* pramení, preteká a ústi na území lesného extravilánu a poľnohospodárskeho extravilánu obce Lakšárska Nová Ves v okrese Senica v Trnavskom kraji, v geomorfologickom celku Borská nížina, v geomorfologickom podcelku Bor.  

## Pôvod názvu
Názov vodného toku *Hrabovec* má pôvod v názve lesa *Medzi Hrabovcom* v obci Lakšárska Nová Ves, cez ktoré dolnou časťou svojho toku preteká. Z druhej zložky predložkového toponyma *Medzi Hrabovcom* rozšírením o topoformant *-ovec* bolo utvorené hydronymum *Hrabovec* ako súčasť početnej skupiny názvov v slovenskej toponymii, najmä hydronymii. Porovnaj aj Bukovec, Drieňovec, Javorovec, Jelšovec, Lipovec, Vrbovec.

Názov lesa *Medzi Hrabovcom* má pôvod v charakteristickom výskyte hrabového porastu v lokalite v čase pomenovacieho aktu, apelatívum *hrab*, botanicky *hrab obyčajný (Carpinus betulus)*. 

Hydronymum *Hrabovec* bolo štandardizované v roku 2010. Hydronymum *Hrabovec* patrí medzi bežnejšie názvy vodných tokov v množine slovenských štandardizovaných názvov vodných tokov; v kategórii štandardizovaných hydroným je v čase štandardizačného aktu sedem vodných tokov s týmto identickým homonymným názvom.

## Referencie

Kategória:Potoky na Slovensku
Kategória:Vodné toky v okrese Senica
Kategória:Vodné toky v Borskej nížine
Kategória:Povodie Myjavy
Kategória:Lakšárska Nová Ves
Čupec (vrch v Bielych Karpatoch)

**Čupec** () je vrch v pohorí Biele Karpaty. Leží nad obcou Stará Myjava, približne  severozápadne od Starej Turej. 

## Poloha
Nachádza sa v juhozápadnej časti pohoria, v geomorfologickom podcelku Javorinská hornatina. Vrch leží na slovensko-českej hranici, na pomedzí Trenčianskeho a Juhomoravského kraja a okresov Nové Mesto nad Váhom a Hodonín. Zasahuje na katastrálne územie mesta Stará Turá a obce Nová Lhota. Najbližšími sídlami sú na severozápadnom úpätí situovaná Nová Lhota, juhovýchodne ležiace osady mesta Stará Turá a južne ležiaca Stará Myjava.

## Opis
Vrch leží v hlavnom hrebeni. Východným smerom susedí Durda () a Veľká Javorina (), južným Vrch Slobodných () a západným Kubíkův vrch () a Šibenický vrch (). Vrch je súčasťou Chránenej krajinnej oblasti Biele Karpaty. Severné svahy odvodňujú prítoky Veličky do rieky Morava, rovnakým smerom odvádza vodu i rieka Myjava, prameniaca na západných svahoch. Juhovýchodná časť masívu je pramennou oblasťou Tŕstia, smerujúceho do Váhu. Vrcholom prechádza Cesta hrdinov SNP.

### Výhľady
Nesúvislý lesný porast vrcholovej časti umožňuje obmedzený rozhľad. Z miest s redšou vegetáciou je vidieť juhozápadnú časť Bielych Karpát, no tiež Myjavskú pahorkatinu, Malé Karpaty a Považský Inovec. Pri priaznivých podmienkach vidieť aj Tribeč, vrcholky Álp, Pavlovské vrchy, Hostýnské vrchy a Moravsko-sliezske Beskydy, vzácne aj Hrubý Jeseník a Králický Sněžník.

## Prístup
* po  červeno značenej Ceste hrdinov SNP:
** od juhu z mesta Myjava cez rázc. Hrabina
** od východu z Veľkej Javoriny
* po  žltej značke zo Starej Turej-Topoleckej cez rázc. Hrabina
* po  modrej značke z Lubiny cez Veľkú Javorinu 

## Referencie

## Pozri aj
* Biele Karpaty
* Javorinská hornatina
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Vrchy pod 1000 metrov na Slovensku
Kategória:Vrchy v okrese Nové Mesto nad Váhom
Kategória:Stará Turá
Kategória:Nová Lhota (okres Hodonín)
Kategória:Javorinská hornatina
Kategória:Vrchy v okrese Hodonín
U Bětina javoru

**U Bětina javoru** () je vrch v českej časti pohoria Biele Karpaty. Leží nad obcou Strání, približne  severne od slovenského mesta Stará Turá. 

## Poloha
Nachádza sa v juhozápadnej časti pohoria, v geomorfologickom podcelku Javorinská hornatina. Vrch leží v Česku, v blízkosti slovenskej hranice. Leží v Zlínskom kraji, v okrese Uherské Hradiště a v katastrálnom území obce Strání. Najbližšími sídlami sú západným smerom ležiaca Nová Lhota, severovýchodne situované Strání a južne ležiace osady mesta Stará Turá. 

## Opis
Vrch U Bětina javoru leží v hlavnom hrebeni, ktorý sa v masíve Veľkej Javoriny () odkláňa z hraničnej línie a vedie severným smerom na Horní kopec. Severným smerom leží vrch Lesná (), západne susedí
Mechnáč (), juhozápadne Durda (), južne Veľká Javorina a východným smerom Ostrý vrch () a Jelenec (). Západnú časť hrebeňa odvodňujú prítoky Veličky do rieky Morava, východnú Svinárský potok do riečky Klanečnica v povodí Váhu. Vrch je súčasťou Chránenej krajinnej oblasti Bílé Karpaty a jeho vrcholom prechádza Cesta hrdinov SNP.

### Výhľady
Hrebeň i vrchol pokrýva hustý les, neumožňujúci rozhľad. Z miest s redšou vegetáciou je vidieť okolitú časť Bielych Karpát, výnimočne aj Pavlovské a Hostýnské vrchy, Moravsko-sliezske Beskydy, Hrubý Jeseník a Králický Sněžník.

## Prístup
* po  červeno značenej Ceste hrdinov SNP:
** od juhu z mesta Myjava cez Čupec a Veľkú Javorinu
** od severu z rázc. Javořina (cesta I/54)
* po  žltej značke zo Starej Turej cez Veľkú Javorinu
* po  modrej značke z Lubiny cez Veľkú Javorinu 

## Referencie

## Pozri aj
* Biele Karpaty
* Javorinská hornatina
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Vrchy pod 1000 metrov v Česku
Kategória:Strání
Kategória:Vrchy v okrese Uherské Hradiště
Venezuelské národné futbalové mužstvo

**Venezuelské národné futbalové mužstvo** reprezentuje Venezuelu na medzinárodných futbalových akciách, ako sú Majstrovstvá sveta a Copa America.

## História
Futbalový zväz bol založený v roku 1925. Medzi najväčšie úspechy patrí štvrté miesto na Copa America 2011. Nikdy nebola Venezuela v prvej trojke. Venezuela sa ani raz nepredstavila na Majstrovstvách sveta a je tak jediným juhoamerickým štátom ktorý sa nezúčastnil majstrovstiev sveta. Medzi najznámejších venezuelských futbalistov patrí napríklad Salomónn Rondón alebo Darwin Machis.

## Majstrovstvá sveta

## Copa America

## Referencie

## Externé odkazy
* http://www.federacionvenezolanadefutbol.org/

## Zdroj

Kategória:Futbal vo Venezuele
Kategória:Národné futbalové mužstvá
Peruánske národné futbalové mužstvo

**Peruánske národné futbalové mužstvo** reprezentuje Peru na medzinárodných futbalových akciách, ako sú Majstrovstvá sveta alebo Copa América.

## História
Futbalový zväz bol založený v roku 1922, presne pred 100 rokmi. Medzi najväčšie úspechy Peru patria dve víťazstva na Copa América v roku 1939 a 1975 a tiež druhé miesto z Copa América 2019.

Na Majstrovstvách sveta sa Peru predstavilo päťkrát a to na MS 1930, MS 1970, MS 1978, MS 1982 a MS 2018. Najväčší úspech na MS je štvrťfinále na majstrovstvách sveta v roku 1970. V skupine v konkurencii Bulharska (3:2), Maroka (3:0) a Západného Nemecka (1:3) skončili na druhom mieste a postúpili do štvrťfinále kde prehrali s neskoršími majstrami sveta s Brazíliou (2:4). Na MS 2018 v konkurencii Dánska (0:1), Francúzska (0:1) a Austrálie (2:0) skončili na treťom mieste v skupine. Medzi najznámejších peruánskych futbalistov patrí Paolo Guerrero alebo Claudio Pizarro.

## Majstrovstvá sveta

## Copa América

## Referencie

## Externé odkazy
* Federación Peruana de Fútbol

## Zdroj

Kategória:Národné futbalové mužstvá
Kategória:Futbal v Peru
Kategória:Peruánske národné družstvá
Malajská ulica

**Malajská ulica** bola krátka ulica v Petržalke v rokoch 19571987. 

Nachádzala sa v oblasti dnešnej Gercenovej ulice.

Tvorila ju pôvodná radová domová zástavba a neskôr nová sídlisková zástavba Dvory.

## Referencie

Kategória:Zaniknuté ulice v Petržalke
Lyžiarska ulica

**Lyžiarska ulica** (do roku 1950 **Smetanova ulica**) bola ulica v Petržalke v rokoch 19501975.

Premenovaná bola v roku 1950 z dôvodu duplicity pomenovania po pripojení obce k Bratislave.

Nachádzala sa v oblúku dnešnej Zadunajskej cesty.

Pôvodne tu bola radová domová zástavba. Zanikla v súvislosti s novou sídliskovou zástavbou Dvory.

## Referencie

Kategória:Zaniknuté ulice v Petržalke
Kobylec (vrch v Bielych Karpatoch)

**Kobylec** () je vrch v českej časti pohoria Biele Karpaty. Leží nad obcou Lopeník, približne  západne od slovenského mesta Trenčín. 

## Poloha
Nachádza sa v strednej časti pohoria, v geomorfologickom podcelku Lopenícka hornatina. Vrch sa nachádza v Česku, v blízkosti slovenskej hranice. Leží v Zlínskom kraji, v okrese Uherské Hradiště a v katastrálnom území obce Lopeník. Najbližšími sídlami sú na severnom úpätí ležiaci Lopeník, západne situovaná Březová a východne ležiaci Vyškovec, južným smerom ležia lazy slovenskej obce Nová Bošáca. 

## Opis
Kobylec je súčasťou masívu Veľkého Lopeníka, ktorý je v blízkom Lopeníckom sedle napojený na hlavný hrebeň Bielych Karpát. Severovýchodne susedí Mikulčin vrch (), severozápadne susedí Grúň () a Studený vrch (), južne Malý () a Veľký Lopeník () a východným smerom Kykula (). Vrch patrí do povodia Váhu a odvodňuje ho na severe Březová a na juhu jej prítok Lopenícky potok. Vrch je súčasťou Chránenej krajinnej oblasti Bílé Karpaty. Na vrchol vedie lesná cesta i značený chodník.

### Výhľady
Hrebeň i vrchol pokrýva nesúvislý les, vďaka čomu poskytuje mnohé miesta na rozhľad. Z vhodných miest je vidieť mnohé vrchy Bielych Karpát, pri priaznivých podmienkach aj Pavlovské a Hostýnské vrchy, Moravsko-sliezske Beskydy, Hrubý Jeseník a Králický Sněžník na západe a Malú Fatru, Strážovské vrchy, Vtáčnik a Považský Inovec na východe.

## Prístup
* po  zelenej značke:
** z juhozápadu z obce Strání cez Veľký Lopeník
** zo severovýchodu z Mikulčinho vrchu (pripoj na  červenú Cestu hrdinov SNP) cez Lopenické sedlo
* po  žltej značke z Lopeníka cez Lopenícke sedlo alebo Malý Lopeník
* po  modrej značke z Novej Bošáce cez Veľký Lopeník 

## Referencie

## Pozri aj
* Biele Karpaty
* Lopenícka hornatina
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Vrchy pod 1000 metrov v Česku
Kategória:Lopeník
Kategória:Lopenícka hornatina
Kategória:Vrchy v okrese Uherské Hradiště
Euro (rozlišovacia stránka)

**Euro** môže byť:
* mena v Európe, pozri euro
* iný názov druhu kengura horská, pozri kengura horská
* Majstrovstvá Európy vo futbale (UEFA Euro), futbalový turnaj národných mužstiev v Únii európskych futbalových zväzov (UEFA)
* prvá časť zložených slov vo význame:
** týkajúci sa Európy, pozri pod Európa
** týkajúci sa Európskej únie, pozri pod Európska únia
** týkajúci sa eura ako meny, pozri pod euro

## Zdroje
Dvojičky

**Dvojičky** môže byť:
* dve súčasne narodené deti jednej matky, pozri dvojičky (človek)
* slovenský televízny seriál z roku 2015, pozri Dvojičky (seriál)
* dve zo siedmich budov Svetového obchodného centra v New Yorku, pozri Twin Towers WTC
2C-B-FLY

**2C-B-FLY** (slangové názvy: **muška**, chemický názov: **8-brómo-2,3,6,7-benzodihydrodifuranetylamín**) je psychedelický fenyletamín chemickej rodiny 2C. Bol prvý krát syntetizovaný Aaronom P. Monteom v roku 1996. Látka nebola podrobená veľkému množstvu výskumov, avšak jeho výskyt ako syntetická droga (tzv. *dizajnérska*) viedol americkú DEA vydať analytické výsledky pre toto psychedelikum a iné príbuzné látky.

## Dávkovanie
Alexander Shulgin stanovuje orálne dávkovanie 2C-B-FLY na 10 mg.

## Toxicita
Toxicita 2C-B-FLY v ľuďoch je neznáma. Dve smrti nastali v októbri roku 2009, v Dánsku a USA, po požití látky predávanej ako 2C-B-FLY v malom obchode s tzv. výskumnými chemikáliami (angl. *research chemicals*; RC), ktorá ale v skutočnosti obsahovala Bromo-DragonFLY (analóg 2C-B-FLY) kontaminovaný malým množstvom neidentifikovaných nečistôt.

## História
V roku 2019 sa stala skupinou molekúl študovaných francúzskym laboratóriom Caulredaitens.

## Legalita
### Kanada
K 31. októbru 2016; 2C-B-FLY je kontrolovaná látka pod tzv. Súpisom III v Kanade. 

### USA
2C-B-FLY je nekontrolovaná a nesupísaná látka v USA. Avšak môže spadať pod dohľad Federálny akt analógov ak je určený na ľudskú konzumáciu vďaka podobnosti s 2C-B.

### Slovensko
2C-B-FLY sa zatiaľ nevyskytuje v žiadnej drogovej legislatíve Slovenska.

## Farmakológia
Halucinogénický efekt je sprostredkovaný jeho čiastočnou agonistickou (tzv. aktivačnou) v sérotoninovom receptore 5-HT2A, ale taktiež má veľkú väzbovú afinitu pre receptory 5-HT1D, 5-HT1E, 5-HT1A, 5-HT2B a 5-HT2C.

Výskumníci predpokladajú, že môže pôsobiť i ako inhibítor monoaminooxidázy, kvôli čomu je nebezpečné používať 2C-B-FLY zároveň s látkami ako je MDMA alebo Tramadol.

## Referencie

## Zdroj

Kategória:Drogy
Dúžnik (vrch v Bielych Karpatoch)

**Dúžnik** () je vrch v pohorí Biele Karpaty. Leží nad obcou Melčice-Lieskové, približne  západne od Trenčína. 

## Poloha
Nachádza sa v strednej časti pohoria, v geomorfologickom podcelku Lopenícka hornatina. Vrch leží v Trenčianskom kraji, v okrese Trenčín a zasahuje na katastrálne územie obcí Chocholná-Velčice, Melčice-Lieskové a Ivanovce. Najbližšími sídlami sú laznícke usadlosti obce Chocholná-Velčice na severovýchodnom úpätí a západne situovaná obec Nová Bošáca, severným smerom leží moravská obec Vyškovec. Dúžnik je súčasťou Chránenej krajinnej oblasti Biele Karpaty.

## Opis
Vrch leží v bočnom hrebeni Bielych Karpát, ktorý vedie z Kykuly () južným smerom na Lukovský vrch. Východným smerom susedí Sokolí kameň (), južne Horné bradlo (), Dubický vrch () a Roháčová (), severozápadne Veľký () a Malý Lopeník () a severným smerom je sedlom oddelený Tlstý vrch () a Melčický vrch (). Severovýchodne sa zvažujúce svahy odvodňujú prítoky Chocholnice, južné Melčický potok a západné Ivanovský potok, všetky smerujúce do Bošáčky v povodí Váhu. Vrcholom prechádza značený chodník na hlavný hrebeň.

### Výhľady
Z veľkej časti hustým lesom porastený hrebeň umožňuje obmedzený rozhľad len z miest s redšou vegetáciou. Z nich je možné vidieť okolité vrchy Bielych Karpát, no pri priaznivých podmienkach tiež Malé Karpaty, Považský Inovec, Vtáčnik, Strážovské vrchy, Malú Fatru, Moravsko-sliezske Beskydy a Hostýnské vrchy.

## Prístup
* po  modrej značke:
** od juhovýchodu z obce Melčice-Lieskové
** zo severu z rázc. Kykula v hlavnom hrebeni (prípoj na  červeno značenú Cestu hrdinov SNP)
* po  žltej značke zo Zemianskeho Podhradia cez rázc. Pod Tlstým vrchom 

## Referencie

## Pozri aj
* Biele Karpaty
* Lopenícka hornatina
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Vrchy pod 1000 metrov na Slovensku
Kategória:Vrchy v okrese Trenčín
Kategória:Chocholná-Velčice
Kategória:Melčice-Lieskové
Kategória:Ivanovce
Kategória:Lopenícka hornatina
Holý vrch (vrch v Bielych Karpatoch)

**Holý vrch** () je vrch v českej časti pohoria Biele Karpaty. Leží nad obcou Nedašov, približne  západne od slovenského mesta Púchov. 

## Poloha
Nachádza sa v severnej časti pohoria, v geomorfologickom podcelku Kobylináč. Vrch sa nachádza v Česku, v blízkosti slovenskej hranice. Leží v Zlínskom kraji, v okrese Zlín a v katastrálnom území obce Nedašov a mesta Brumov-Bylnice. Najbližšími sídlami sú na severozápadnom úpätí ležiace obce Nedašov a Návojná a západne situované mesto Brumov-Bylnice. Východne sa nachádzajú slovenské obce Vršatské Podhradie a Červený Kameň. 

## Opis
Holý vrch je súčasťou hrebeňa, ktorý ide z hraničného masívu Kosáka () západným smerom na vrch Městská Důbrava. Severne susedí Kršlisko (), západne Tarantové (), južne vrch Tratihušť () a východným smerom Průklesy (), Biely vrch (), Chmeľová (), Okršlisko () a Kosák (). Vrch patrí do povodia Váhu a odvodňujú ho prítoky Vláry; severné svahy odvodňujú prítoky Nedašovky, juhozápadné potok Bylnička a juhovýchodné prítoky Vlárky. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Průklesy.

### Výhľady
Holý vrch má na hrebeni a v oblasti vrcholu nesúvislý porast s rozsiahlymi odlesnenými plochami, ktoré tak umožňujú kruhový rozhľad. Pozorovateľné sú mnohé vrchy Bielych Karpát, no pri priaznivých podmienkach aj Javorníky, Moravsko-sliezske Beskydy, Hostýnské vrchy, Považský Inovec, Strážovské vrchy a Malá Fatra.

## Prístup
* po  žltej značke z mesta Brumov-Bylnice na rázc. Pod Okršliskom (pripoj na  červenú trasu) 

## Referencie

## Pozri aj
* Biele Karpaty
* Kobylináč
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Vrchy pod 1000 metrov v Česku
Kategória:Brumov-Bylnice
Kategória:Nedašov
Kategória:Vrchy v okrese Zlín
Holý vrch

**Holý vrch** môže byť:

* vrch v Belianskych Tatrách (), pozri Holý vrch (vrch v Belianskych Tatrách) 
* vrch v Bielych Karpatoch (), pozri Holý vrch (vrch v Bielych Karpatoch)
* vrch v Jablunkovskom medzihorí (), pozri Holý vrch (vrch v Jablunkovskom medzihorí)
* vrch v Kysuckej vrchovine (), pozri Holý vrch (vrch v Kysuckej vrchovine)
* vrch vo Veporských vrchoch () pri Predajnej, pozri Holý vrch (vrch vo Veporských vrchoch; 1096 m) 
* vrch vo Veporských vrchoch () pri Nemeckej, pozri Holý vrch (vrch vo Veporských vrchoch; 1000 m) 
* vrch v Západných Tatrách nad obcou Konská (), pozri Holý vrch (Západné Tatry; 1723 m)
* vrch v Západných Tatrách nad Podbanským (), pozri Holý vrch (Západné Tatry; 1863 m)
...

* chránené územie v Štiavnických vrchoch, pozri Holý vrch (Štiavnické vrchy)
* chránené územie v Česku, pozri Holý vrch (národná prírodná pamiatka)
Majstrovstvá Ázie vo futbale 2015

**Majstrovstvá Ázie vo futbale 2015** boli 16. ročníkom Majstrovstiev Ázie vo futbale, medzinárodného futbalového turnaja pod hlavičkou Ázijskej futbalovej konfederácie. Turnaj sa konal v Austrálii od 9. do 31. januára 2015. Obhajcom titulu bolo Japonsko.

Turnaj vyhrala Austrália ktorá vo finále porazila Južnú Kóreu 2:1 po predĺžení. Austrália sa stala prvým mužským tímom ktorý sa stal majstrom dvoch konfederácii po štyroch titulov Austrálie na Oceánskom pohári národov: 1980, 1996, 2000 a 2004 sa stala majstrom aj ázijského kontinentu.

Austrália sa víťazstvom na turnaji kvalifikovala na Pohár konfederácii 2017.

## Kvalifikácia
náhľad|Kvalifikované tímy modrou farbou
Na turnaj sa kvalifikovalo 16 tímov. Debut na turnaji zažila Palestína.

## Štadióny

## Skupinová fáza

### Skupina A

### Skupina B

### Skupina C

### Skupina D

## Play-off

### Štvrťfinále

### Semifinále

### O 3. miesto

### Finále

Víťazom turnaja sa stala Austrália.

## Referencie

## Zdroj

Kategória:Majstrovstvá Ázie vo futbale
Kategória:Futbal v Austrálii
Kategória:Futbal v 2015
Trstenskí

**Trstenskí** bola pôvodne šoltýska rodina, neskôr šľachtický rod, ktorého po predkoch zdedené sídlo sa nachádzalo v mestečku Trstená na Orave. Cisár Ferdinand III. udelil erb a šľachtický titul potomkom tohto rodu, Andrejovi Trsztenszkému, jeho synom Andrejovi a Martinovi a jeho bratom Martinovi a Jurajovi v  Bratislave 15. januára 1638. Od 18. storočia existencia tohto rodu bola dokumentovaná v Novohradskej, Sabolčskej a iných stoliciach.

Rod Trstenskí historicky používal formy priezviska Trsztenszky, Trsztyenszky, Trstenský a Trstenskí. Od roku 1840 sa línia rodu žijúca v Peštianskej a komárňanskej stolici premenovala na Nádosy

## Dejiny rodu
Schvankomir, notár uhorského palatína Ladislava Opoľského,  udelil v roku 1371 Jánovi Hertelovi  právo založiť v chotári Tvrdošína novú osadu. Ján Hertel a jeho potomkovia sa stali dedičnými richtármi (scultetus, advocatus) novozaloženého mesta. Hertel pravdepodobne pochádzal zo sliezskej osady Einseidel a rod Trstenskí priamo pochádzal alebo bol genealogicky spriaznený s rodom Hertel alebo je to dokonca ten istý rod, ktorého príslušníci len nahradili svoje staré priezvisko novým, ktoré odvodili od názvu mesta Trstenej, kde už tri storočia žili a vlastnili pomerne rozsiahle majetky.

## Erb rodu
Erbom rodu je podľa armálnej listiny v modrom poli na zelenej pažiti doprava otočený zlatý grif s vyplazeným jazykom, otvorenými krídlami a spusteným chvostom, ktorý drží v pravom pazúre tri šípy hrotmi na hor. Na uzavretej prilbe je v korune položené čierne zatvorené orlie krídlo so zlatou hviezdou v strede. Prikrývadlá sú modro-zlaté a strieborno-červené.
náhľad

## Najznámejší príslušníci rodu
* Martin Trstenský, šoltýs v Trstenej(* cca 1580, † cca. 1650)
* Andreas Trstenský, (* cca 1600, † cca. 1650), provízor na Oravskom hrade.
* Mattheus Trstyánszky (* 9. september 1746, † 17. február 1810), kňaz.
* Johana Trstenská (Kavoňová) – učiteľka v Trstenej (* 24.9.1901, † 22.11.1979)
* Msgr. Viktor Trstenský, pápežský prelát (* 28. marec 1908, † 7. decembra 2006)
* Emil Trstenský (* 1. júl 1926, † 14. júl 1987), kňaz
* Dušan Trstenský, prof., Ing.,DrSc., vysokoškolský pedagóg.
* František Trstenský (* 13.3. 1973), prof., biblista, biskup.
* Jozef Trstenský, jeho syn Anton Trstenský (1906) a jeho potomkovia Tatiana Trstenská, Ida Trstenská Zita Trstenská, Katarína Trstenská, Libor Trstenský s manžýelkou Annou a 2 deťmi. 
* bratia Viktor Trstenský, Anton Trstenský, František Trstenský, Martin Trstenský a jeho vnuk JUDr. Mikuláš  Trstenský

## Zdroje
* ŠA Bytča. *Oravská župa*, nobilitáriá rodu Trstenský.
* ŠA Bytča. Zbierka cirkevných matrík. Liber Baptisatorum-Trstená 1773-1896. 
* ŠA Bytča. Zbierka cirkevných matrík. Liber Copulatorum-Trstená 1786-1896. 
* ŠA Bytča. Zbierka cirkevných matrík. Liber Defunctorum-Trstená 1786-1896.
* 

## Referencie


## Ďalšia literatúra
* TRSTENSKÝ z Trstenej, história rodu. PONGRÁCZ, Denis, Series Nobililum 2018, JUDr. M. Trstenský Bratislava, ISBN 978-80-570-0310-6  
* 
* Katarína ČERVEŇOVÁ: Archantológia Oravského panstva, dizertačná práca, FFUK.

Kategória:Šľachtické rody v Uhorsku
Kategória:Šľachtické rody na Slovensku
Kategória:Orava
Kategória:Trstená
Prostozubce

**Prostozubce** alebo staršie **málozubé** (lat. Simplicidentata) môže byť:
*zastarano: podrad v rámci hlodavcov, opak podradu Duplicidentata v užšom zmysle, pozri pod hlodavce
*iný názov hlodavcov (Rodentia) v dnešnom  bežnom chápaní, t.j. bez zahrnutia tradičnej čeľade Eurymylidae, pozri hlodavce
*v niektorých systémoch od roku 1987: taxón (spravidla nadrad) zahŕňajúci hlodavce (Rodentia) v dnešnom bežnom ponímaní a vymreté taxóny bezprostredne príbuzné s hlodavcami (t.j. najmä tradičnú čeľaď Eurymylidae), opak taxónu Duplicidentata v širšom zmysle, synonymá: Rodentiamorpha v širšom zmysle, hlodavce (Rodentia) v najširšom zmysle, pozri Rodentiamorpha

## Zdroje
Kamerunská ovca

thumb|Kamerunská ovca
thumb|Baran, ovce a mláďatá

**Kamerunská ovca** alebo **Ovca kamerunská** alebo **Ovca domáca kamerunská** (niekedy aj kamerunka) je malý druh ovce (*Ovis aries*), určenej na vypásanie trávy a na mäso, ktoré sa chuťou viac podobá divine. Je vhodná na oplotené lúky, záhrady, kde obžiera aj kríčky a stromčeky, teda nie je vhodná do ovocného sadu. Patria do skupiny západoafrických plemien oviec, ktoré majú vodorovné držanie uší. Často si ju mýlia s kamerunskou kozou pre podobnú srsť a jej farbu.

## Pôvod
Kamerunská ovca pochádza z Afriky. V Kamerune sa chová vo vyšších nadmorských výškach, vďaka čomu je prispôsobená nízkym teplotám a adaptovala sa aj naše klimatické pásmo. Namiesto vlny má srsť, teda nie je potrebné ju strihať. Je možné ju vďaka tomu celoročne chovať vonku. Napriek tomu je vhodné, aby mala prístrešok, kde sa môže skryť pred dažďom, snehom a vetrom.

## Povaha
Je to plachá ovca, ktorú je možné ľahko skrotiť a je veľmi spoločenská. Tiež je hlučná, pretože zvieratá v stáde sa spolu dorozumievajú békaním a rovnako tak sa domáhajú príkrmu alebo spoločnosti. Na čele stáda je vždy vedúca ovca, ktorá stádo vedie na pastvinu. Stádo uzatvára vždy baran. Pri kŕmení vždy jedna z oviec sleduje okolie a v prípade nebezpečenstva upozorní ostatné. Barany nie sú agresívne. 

## Starostlivosť o potomstvo
O svoje mladé sa zvyčajne bez problémov vie postarať. Patrí medzi primitívne plemená, zvyčajne nie je nutná prítomnosť človeka pri pôrode. V prípade úmrtia matky sa mláďaťa ujme blízka príbuzná (v prenesenom význame zvyčajne babka alebo teta). V prípade, že niektoré mláďa bolo odchované umelo človekom, vytvára si silnejšie puto na človeka a stráca schopnosť postarať sa o vlastné potomstvo, aj bližší kontakt so stádom. Dokážu mať mladé dvakrát do roka, na jar a na jeseň, ale najčastejšie je to raz do roka. Ovca nosí mláďa päť mesiacov. Jahňatá sa zvyčajne rodia skoro na jar, mnohokrát ešte za snehu. Jedna ovca porodí jedno až dve mladé.   

## Potrava
Kamerunka je nenáročná na potravu, dokáže sa pásť. Stačí jej dobrá pastvina a prístup k čerstvej vode. Pasie sa na tráve, kríkoch, ale aj mladých stromčekoch. Podobne ako koza sa vie postaviť na zadné nohy a dočiahne aj na spodné konáre stromov a požiera listy, prípadne aj ovocie. Na zimu sa prikrmuje senom, jačmeňom, repou alebo zemiakmi.  Tiež je vhodné jej na zimu dávať aj minerálny líz, napríklad s prídavkom selénu. 

## Vzhľad
Existujú dva farebné varianty- hnedá srnčia a čiernobiela. Hnedé srnčie bývajú spravidla menšie s čiernou farbou na bruchu a vnútornej strane nôh. Váha je cca 35 kg. Ovce sú bezrohé, barany majú čierne stočené rohy. Srsť je krátka, lesklá, u baranov s hustým golierom.

## Referencie

## Iné projekty

Kategória:Plemená oviec
Sýrske národné futbalové mužstvo

**Sýrske národné futbalové mužstvo** reprezentuje Sýriu na medzinárodných futbalových akciách, ako sú Majstrovstvá sveta a Majstrovstvá Ázie vo futbale.

## História
Futbalový zväz bol založený v roku 1936. Sýria sa nikdy nekvalifikovala na Majstrovstvá sveta vo futbale. Na ázijskom šampionáte sa predstavila šesťkrát ani raz sa im nepodarilo postúpiť zo skupiny. 

## Majstrovstvá sveta

## Majstrovstvá Ázie vo futbale

## Externé odkazy
http://www.the-waff.com/eng/team/Syria

## Zdroj

Sýria
Kategória:Futbal v Sýrii
Kategória:Sýrske národné družstvá
Jordánske národné futbalové mužstvo

**Jordánske národné futbalové mužstvo** reprezentuje Jordánsko na medzinárodných futbalových akciách ako sú Majstrovstvá sveta a Majstrovstvá Ázie vo futbale.

## História
Futbalový zväz bol založený v roku 1949. Zúčastnili sa šiestich ázijských šampionátov. Ich najväčší úspech je 2. miesto v roku 2023 kedy vo finále podľahli Kataru. V roku 2026 sa po prvýkrát v histórii predstavia na Majstrovstvách sveta vo futbale.

## Majstrovstvá sveta

## Majstrovstvá Ázie vo futbale

## Ostatné súťaže

### Arabský pohár FIFA

### Majstrovstvá WAFF vo futbale

## Externé odkazy
https://www.jfa.jo/

## Zdroj

Jordánsko
Kategória:Futbal v Jordánsku
Kategória:Jordánske národné družstvá
Thalysia

**Thalysia** () bola starogrécka slávnosť ukončenia žatvy, oslavovaná na počesť bohyne Demeter.

O sviatku Thalysia sa zachovalo len málo starovekých správ. Je to jediný sviatok, o ktorom sa zmienil Homér. Zdá sa, že v Iliade je zasvätený všetkým bohom, pretože keď kalydónsky kráľ Oineus pri ďakovných obetiach za úrodu zabudol na bohyňu Artemis, urazená bohyňa za trest poslala do Kalydónu obrovského diviaka, aby všetko ničil. Básnik Theokritos v jednej zo svojich idyl uvádza niektoré podrobnosti o tomto sviatku, ktorý sa konal v jeho dobe (v 3. stor. pred Kr.) na ostrove Kos. Sviatok organizujú majitelia pozemkov, aby sa poďakovali bohyni Demeter za bohatú úrodu. Po obetách (v Aténach bolo súčasťou sviatku aj verejné obetovanie ošípaných a hodovanie.) jej účastníci ležia na čerstvo narezanej trstine a listoch viniča, popíjajú víno a modlia sa k bohyni (niektorí sa zapoja aj do básnickej súťaže). Podľa Athénaia sa prvopečený chlieb po zbere úrody nazýval *thalysios* (podobne ako v Atike *thargélos* vo sviatok Thargélie). Nonnos z Panopolisu nazýva každú obeť „prvotiny z úrody“ *thalysia*  a týmto názvom označuje aj kňažku bohyne Demeter.

Takmer všetky starogrécke sviatky sa slávili v určité dni kalendárneho roka, ale Thalysie sa oslavovali vtedy, keď sa už mlátenie obilia ukončilo, ich dátum nebol stanovený. V južnom Grécku sa žatva konala už niekedy koncom mája a mlátenie na začiatku júna, teda v období sucha, kedy sa dážď neočakával. Obilie sa zberalo pomocou kosáka. Po pokosení sa obilie ukladalo na rovnú okrúhlu kamennú plochu a potom sa zvyčajne vymlátilo pomocou ťažných zvierat. Zvieratá boli obvykle uviazané k tyči umiestnenej uprostred kruhu, okolo ktorej chodili. Zrno následne vyčistili od pliev previevaním pomocou vetra.
 
## Referencie a bibliografia

 
Kategória:Starogrécke sviatky
Kuvajtské národné futbalové mužstvo

**Kuvajtské národné futbalové mužstvo** reprezentuje Kuvajt na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale.

## História
Futbalový zväz bol založený v roku 1952. Najlepšie časy Kuvajt zažil v 80. rokoch. Keď vyhral Majstrovstvá Ázie vo futbale 1980 a kvalifikoval sa na Majstrovstvá sveta 1982. V konkurencii Československa (1:1), Francúzska (1:4) a Anglicka (0:1) skončili na poslednom mieste v skupine. Momentálne patrí Kuvajt medzi tie priemerné až podpriemerné tímy a nachádza sa okolo 140. miesta v rebríčku FIFA.

## Majstrovstvá sveta

## Majstrovstvá Ázie vo futbale

## Ostatné súťaže

### Majstrovstvá WAFF vo futbale

### Arabský pohár FIFA

## Referencie

## Externé odkazy
http://www.the-waff.com/eng/team/kuwait

## Zdroj

Kategória:Národné futbalové mužstvá
Kategória:Futbal v Kuvajte
Kategória:Kuvajtské národné družstvá
Trigueño

**Trigueño** môže byť:
* pseudorasová kategória obyvateľov Latinskej Ameriky s farbou pleti nachádzajúcou sa medzi svetlou a tmavou farbou
* priezvisko, pozri Trigueño (priezvisko), napr.:
** Ricardo Trigueño (* 1980), guatemalský futbalový brankár
** Rober Trigueño, guatemalský atletik
* iný španielsky názov pre farbu modelu RGB s anglickým názvom *Wheat*, pozri zoznam farieb
Biely vrch (vrch v Bielych Karpatoch)

**Biely vrch** () je vrch v pohorí Biele Karpaty. Leží nad obcou Vršatské Podhradie, približne  severozápadne od mesta Ilava. 

## Poloha
Nachádza sa v severnej časti pohoria, v geomorfologickom podcelku Vršatské bradlá a jej časti Vysoké Vršatce. Leží v Trenčianskom kraji, v okrese Ilava a v katastrálnom území obce Vršatské Podhradie. Vrch je sčasti chráneným územím, ktoré je súčasťou Chránenej krajinnej oblasti Biele Karpaty. Najbližším sídlom je juhovýchodne ležiace Vršatské Podhradie, južne sa nachádza Krivoklát a východne Červený Kameň.

## Opis
Biely vrch je uzlovým masívom, kde sa stretáva od východu smerujúci hrebeň z Chmeľovej (), od severozápadu z Okršliska () a od juhozápadu z vrchu Zelená (). Východne leží Zvonová hora () a Chmeľová, južným smerom Drieňová (), Osúšie () a Diel (), západným Hrabie () a Průklesy () a severným Kosák () a Kobylinec (). Masív patrí do povodia Váhu; jeho severnú časť odvodňujú prítoky Tovarského potoka do Lednice, západnú prítoky Vlárky do rieky Vlára a južné svahy Krivoklátsky potok. Na vrchol nevedie značený chodník, no viaceré vedú jeho úbočím.

### Výhľady
Nesúvislý porast hrebeňa a horské lúky s nízkou vegetáciou umožňujú obmedzený rozhľad. Z vhodných miest je vidieť mnohé vrchy Bielych Karpát, pri priaznivých podmienkach aj Považský Inovec, Tribeč, Strážovské vrchy, Malú Fatru, Javorníky a Hostýnské vrchy.

## Prístup
Na vrchol nevedie značený chodník, no úbočiami vedú chodníky:

* po  modrej značke z Červeného Kameňa cez Vršatské Podhradie 
* po  červenej značke na rázc. Brezová, kaplnka:
** od juhozápadu z Vlárskeho priesmyku cez osadu Sidonie
** od severu z Nedašovej Lhoty cez rázc. Pod Okršliskom
* po  zelenej značke z Bolešova cez rázc. Chrastková
* po  žltej značke z Červeného Kameňa cez Vršatské Podhradie

## Referencie

## Pozri aj
* Biely vrch (prírodná pamiatka)
* Biele Karpaty
* Vršatské bradlá
* Vysoké Vršatce
* Zoznam vrcholov v Bielych Karpatoch

## Externé odkazy
* Správa CHKO Biele Karpaty
* Poloha na turistickej mape

Kategória:Vrchy v Bielych Karpatoch
Kategória:Vrchy v okrese Ilava
Kategória:Vrchy pod 1000 metrov na Slovensku
Kategória:Vršatské Podhradie
Kategória:Turistická značkovaná trasa číslo 5588
Love Island

***Love Island*** je slovenská televízna súťažná reality show, ktorú vysiela TV Markíza od roku 2021, v ktorej súťažiaci hľadajú lásku. Prvej série sa zúčastnilo 21 súťažiacich z Česka a Slovenska, ktorej víťazmi sa stali Laura a Martin. Prvú sériu seriálu moderovala česká moderátorka Nicol Moravcová. Od druhej série televíznej show moderuje Zorka Hejdová.

## Všeobecné pravidlá

Skupina mladých nezadaných účastníkov je ubytovaná v luxusnej vile na Kanárskych ostrovoch s cieľom nájsť si ideálneho partnera, s ktorým budú budovať vzájomné vzťahy a vytvoria stabilný pár, ktorý v súťaži zostane až do samotného konca. 

Súťažiaci počas show vykonávajú rôzne úlohy alebo hrajú zábavné hry a sú vystavovaní rôznym skúškam. Odolnosť novo nadviazaných vzťahov preverujú aj noví súťažiaci, tzv. bombshells, ktorí prichádzajú do hry s cieľom rozbiť niektorý z už vzniknutých párov. Súťaž opúšťajú tí, ktorí vo vile nedokážu s nikým vytvoriť pár. Významnú úlohu zohrávajú aj diváci, ktorí svojimi hlasmi rozhodujú o pároch, ktoré si podľa nich zaslúžia postúpiť do finále.

Na samotnom konci finálového večera obaja členovia víťazného páru dostanú obálky, z ktorých iba jedna ukrýva finančnú odmenu. Ten z víťazného páru, ktorý vo svojej obálke nájde peniaze, následne stojí pred konečným rozhodnutím, či si výhru ponechá len pre seba, alebo zvolí lásku a o finančnú odmenu sa tak podelí aj so svojím partnerom.

## Zoznam súťažiacich

## Časti

### 1. séria (2021)

### 2. séria (2022)

### 3. séria (2023)

### 4. séria (2024)

### 5. séria (2025)

## Referencie

## Externé odkazy
* 
* 

Kategória:Slovenské televízne seriály
Kategória:Televízne seriály TV Markíza
Kategória:Reality show TV Markíza
Kategória:Televízne seriály z roku 2021
Kobylinec (vrch v Bielych Karpatoch)

**Kobylinec** () je vrch v pohorí Biele Karpaty. Leží nad obcou Lednica, približne  západne od mesta Púchov. 

## Poloha
Nachádza sa v severnej časti pohoria, v geomorfologickom podcelku Kobylináč. Leží v Trenčianskom kraji, na pomedzí okresov Púchov a Ilava a zasahuje na katastrálne územie obcí Lednica a Červený Kameň. Vrcholom prechádza hranica Chránenej krajinnej oblasti Biele Karpaty. Najbližším sídlom je južne ležiaci Červený Kameň a východne situovaná Lednica, severovýchodne sa nachádza obec Zubák a západne Nedašova Lhota.

## Opis
Kobylinec je najvyšším vrchom podcelku i celej severnej časti pohoria. Nachádza sa v hrebeni, ktorý smeruje severozápadným smerom na Končitú () v hlavnom pohraničnom hrebeni. Východným smerom susedí Zrnová (), južným smerom Strachoňovec (), Chmeľová () a Biely vrch (), západne sa nachádza Kaňúr () a hrebeň s bezmennými vrchmi () a severozápadne Končitá a Hromádková (). Oblasť patrí do povodia Váhu; severné svahy masívu sú prameniskom riečky Lednica, južnú časť hrebeňa odvodňujú prítoky Tovarského potoka, ktorý ústí do Lednice. Na vrchol nevedie značený chodník a na západnom úbočí leží prírodná pamiatka Strošovský močiar.

### Výhľady
Nesúvislý porast hrebeňa a značná nadmorská výška umožňujú zaujímavý výhľad. Z vhodných miest je vidieť mnohé vrchy Bielych Karpát, pri priaznivých podmienkach aj Považský Inovec, Tribeč, Strážovské vrchy, Malú Fatru, Kysuckú vrchovinu i Beskydy, Javorníky, Moravsko-sliezske Beskydy, Hrubý Jeseník a Hostýnské vrchy.

## Prístup
Na vrchol nevedie značená turistická trasa, preto prístup vedie neznačenými chodníkmi z okolia.

## Referencie

## Pozri aj
* Biele Karpaty
* Kobylináč
* Zoznam vrcholov v Bielych Karpatoch

## Externé odkazy
* Správa CHKO Biele Karpaty
* Poloha na turistickej mape

Kategória:Vrchy v Bielych Karpatoch
Kategória:Vrchy v okrese Púchov
Kategória:Vrchy v okrese Ilava
Kategória:Vrchy pod 1000 metrov na Slovensku
Kategória:Lednica (obec)
Kategória:Červený Kameň (okres Ilava)
Kategória:Kobylináč
Zrnová

**Zrnová** () je vrch v pohorí Biele Karpaty. Leží nad obcou Lednica, približne  západne od mesta Púchov. 

## Poloha
Nachádza sa v severnej časti pohoria, v geomorfologickom podcelku Kobylináč. Leží v Trenčianskom kraji, v okrese Púchov a zasahuje na katastrálne územie obcí Lednica a Zubák. Južným úpätím prechádza hranica Chránenej krajinnej oblasti Biele Karpaty. Najbližším sídlom je južne situovaná Lednica, na severnom úpätí sa nachádza obec Zubák a východne Horná Breznica.

## Opis
Zrnová je súčasťou hrebeňa, ktorý vybieha východným smerom z Končitej () v hlavnom pohraničnom hrebeni. Severne sa nachádza Kýčera (), východne Tlstá hora () a Krepčiačka hora (), južným smerom Kamenná hora () a Strachoňovec () a západne Kobylinec () a Hromádková (). Oblasť patrí do povodia Váhu; južnú časť odvodňuje riečka Lednica, severnú jej prítok Zubák. Na vrchol nevedie značený chodník, no východným úbočím prechádza zelený chodník zo susedných obcí.

### Výhľady
Veľkú časť Zrnovej pokrýva len nízka vegetácia, umožňujúca kruhový rozhľad. Z hrebeňa je vidieť okolité vrchy Bielych Karpát, pri priaznivých podmienkach aj Považský Inovec, Strážovské vrchy, Malú Fatru, Kysuckú vrchovinu i Beskydy, Javorníky, Moravsko-sliezske Beskydy a Hostýnské vrchy.

## Prístup
Na vrchol nevedie značená turistická trasa, preto prístup vedie neznačenými chodníkmi z okolia. Východným úpätím vedie  zelená trasa z obce Lednica do obce Zubák

## Referencie

## Pozri aj
* Biele Karpaty
* Kobylináč
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Vrchy v okrese Púchov
Kategória:Vrchy pod 1000 metrov na Slovensku
Kategória:Lednica (obec)
Kategória:Zubák (obec)